Kahe tule vahel

"Kahe tule vahel" (originaalpealkiri "The Departed") on 4 Oscariga pärjatud 2006. aasta põnevik, mille on lavastanud Martin Scorsese.

Film põhineb 2002. aasta Hongkongi trilleril "Infernal Affairs", mille stsenaariumi autorid olid Felix Chong ja Siu Fai Mak.

2007. aasta Oscarite jagamisel võitis film 4 auhinda: Oscar saadi parima filmi, parima režissööri (Martin Scorsese), parima montaaži (Thelma Schoonmaker) ja parima kohandatud stsenaariumi (William Monahan) kategoorias.

Süžee
Filmi tegevus toimub Bostonis, kus iiri maffiabossil Frank Costellol (Jack Nicholson) õnnestub sokutada oma nuhk Colin Sullivan (Matt Damon) kohalikku politseijaoskonda. Samal ajal palkab politsei Billy Costigani (Leonardo DiCaprio) nuhiks Costello meeskonda. Kui mõlemad pooled hakkavad aimama, et nende meeskonnas on nuhk, tajuvad nii Sullivan kui ka Costigan paljastamisohtu ning asuvad enda päästmiseks vastaspoole nuhi isikut välja selgitama.

Osatäitjad

Leonardo DiCaprio – Billy Costigan 
Matt Damon – Colin Sullivan
Mark Wahlberg – Dignan 
Jack Nicholson – Frank Costello 
Vera Farmiga – Madolyn 
Anthony Anderson – Brown 
Alec Baldwin – kapten Ellerby 
Ray Winstone – Mr French 
James Badge – Dale Barrigan 
Martin Sheen – Kapten Queenan 
David O'Hara – Fitzy 
Mark Rolston – Delahunt 
Kevin Corrigan – nõbu Sean 
Robert Wahlberg – Lazio (FBI)

Välislingid
 
 Koduleht

Ameerika Ühendriikide filmid
2006. aasta filmid
Kriminaalfilmid
Trillerid